Bismut

Bismut (daripada Bahasa Inggeris: Bismuth) ialah sejenis unsur yang mempunyai nombor atom 83 dan diberikan simbol Bi . Istilah sains bismut yang lama ialah bisman. Dalam Bahasa Melayu, bismut juga dikenali sebagai timah wurung. Logam ini berat, rapuh dan berwarna merah jambu. Bismut digolongkan dalam kumpulan logam lemah dan mempunyai sifat kimia yang serupa dengan arsenik dan antimoni. Antara kesemua logam, kediamagnetan bismut adalah yang paling asli, manakala kekonduksian terma bismut adalah kedua terendah selepas merkuri. Logam ini pada amnya dianggap sebagai logam paling akhir dalam susunan jadual berkala yang bersifat stabil dan tidak beradioaktif, walaupun sebenarnya bismut adalah sedikit radioaktif tetapi mempunyai separuh hayat dengan jangka masa yang sangat lama.

Sebatian bismut digunakan dalam bidang kosmetik (bahan solek) dan perubatan. Aloi bismut pula menjadi semakin penting dalam bidang perdagangan dan komersil sebagai pengganti kepada plumbum, lebih-lebih lagi setelah plumbum dijumpai mempunyai kesan-kesan toksik dan adalah berbahaya kepada manusia.

Sejarah 
Bismut mungkin berasal dari bahasa Latin bisemutun, daripada bahasa Jerman Wismuth. Pada awalnya, bismut sering dikelirukan dengan timah dan plumbum akibat rupa logam-logam itu yang serupa. Claude Francois Geoffroy pada tahun 1753 berjaya menunjukkan bahawa logam ini berbeza dengan plumbum.

Kewujudan 
Di dalam kerak Bumi, jumlah bismut ialah kira-kira 2 kali lebih banyak daripada emas. Galian-galian lazim bismut termasuk bismutinit and bismit. Bismut biasanya diekstrak sebagai produk sampingan hasil pemrosesan biji logam seperti plumbum, tungsten dan campuran logam lain.

Kegunaan 
Dalam bidang perubatan, bismut subsalisilat ialah ubat antasid lazim untuk melegakan sakit di saluran gastrousus seperti cirit-birit. Campuran bismut dan mangan berupaya menghasilkan sebuah magnet kekal. Bismut telurida ialah semikonduktor dan komponen termoelektrik yang baik.

Rujukan

Petikan

Bibliografi 

 Taylor, Harold A. Jr., "Bismuth", Financial Times Executive Commodity Reports (London: Mining Journal Books Ltd.) 2000 ISBN 1-84083-326-2

Pautan luar 
 

 
Bahan alkimia
Logam miskin
Unsur kimia